Սալալա, Օման
**Սալալա** (արաբ․՝ صلالة‎‎), Օմանի երկրորդ քաղաքը բնակչության թվով, Դոֆար հարավային նահանգի վարչական կենտրոնը։

Սալալայի բնակչությունը կազմում է 178 469 մարդ (2005)։

Աշխարհագրություն
----------------

Քաղաքը գտնվում է Արաբական ծովի ափին։

### Կլիմա

Չնայած նրան, որ Սալալան երեք կողմից շրջապատված է Արաբական անապատով, կլիման համեմատաբար մեղմ է տարվա մեծ մասի ընթացքում։ Հունիսի վերջից մինչև սեպտեմբերի սկիզբը հարավ-արևելքից քաղաքի վրա փչում են մոնսոններ։

| Սալալաի կլիմայական տվյալները |
| --- |
| Ամիս | հունվ | փետ | մարտ | ապր | մայ | հուն | հուլ | օգոս | սեպ | հոկ | նոյ | դեկ | Տարի  |
| Ռեկորդային բարձր °C (°F) | 32.3 (90.1) | 33.8 (92.8) | 36.7 (98.1) | 43.6 (110.5) | 42.3 (108.1) | 43.0 (109.4) | 32.7 (90.9) | 31.3 (88.3) | 33.0 (91.4) | 40.1 (104.2) | 37.4 (99.3) | 34.2 (93.6) | 43.6 (110.5) |
| Միջին բարձր °C (°F) | 27.5 (81.5) | 27.9 (82.2) | 29.9 (85.8) | 31.7 (89.1) | 32.4 (90.3) | 31.8 (89.2) | 28.4 (83.1) | 27.3 (81.1) | 29.0 (84.2) | 30.5 (86.9) | 30.8 (87.4) | 28.7 (83.7) | 29.66 (85.38) |
| Միջին օրական °C (°F) | 22.9 (73.2) | 23.7 (74.7) | 25.5 (77.9) | 27.6 (81.7) | 29.0 (84.2) | 29.0 (84.2) | 26.4 (79.5) | 25.2 (77.4) | 26.3 (79.3) | 26.3 (79.3) | 25.9 (78.6) | 23.9 (75) | 25.97 (78.75) |
| Միջին ցածր °C (°F) | 17.9 (64.2) | 19.2 (66.6) | 21.0 (69.8) | 23.4 (74.1) | 25.6 (78.1) | 26.5 (79.7) | 24.2 (75.6) | 23.1 (73.6) | 23.4 (74.1) | 21.6 (70.9) | 20.4 (68.7) | 18.8 (65.8) | 22.09 (71.77) |
| Ռեկորդային ցածր °C (°F) | 12.6 (54.7) | 10.8 (51.4) | 14.5 (58.1) | 18.0 (64.4) | 20.6 (69.1) | 23.5 (74.3) | 21.9 (71.4) | 20.5 (68.9) | 19.1 (66.4) | 16.5 (61.7) | 15.0 (59) | 14.1 (57.4) | 10.8 (51.4) |
| Տեղումներ մմ (դյույմ) | 2.2 (0.087) | 7.0 (0.276) | 6.3 (0.248) | 19.8 (0.78) | 17.1 (0.673) | 10.6 (0.417) | 24.6 (0.969) | 24.5 (0.965) | 4.1 (0.161) | 4.1 (0.161) | 9.6 (0.378) | 1.1 (0.043) | 131 (5.158) |
|  % խոնավություն | 50 | 58 | 62 | 68 | 75 | 80 | 89 | 90 | 81 | 67 | 55 | 50 | 68.8 |
| Միջին ամսական արևային ժամ | 289.6 | 256.8 | 297.6 | 308.3 | 335.1 | 199.5 | 43.9 | 42.4 | 188.0 | 314.7 | 304.7 | 296.8 | 2877,4 |
| *աղբյուր: NOAA (period of record varies, see source)* |

Պատմություն
-----------

Սալալան հին քաղաք է։ Ասում են, որ պալատի ավերակները պատկանել են Շեբայի թագուհուն, իսկ հարևան Էլ-Կար լեռներում գտնվում է աստվածաշնչյան մարգարե Հոբի գերեզմանը։

Սալալան սուլթան Քաբոս բին Սաիդ ալ-Սաիդի ծննդավայրն է։ Նախքան 1970 թվականին գահին բարձրանալը, Քաբոս բին Սաիդը մշտապես ապրել է Սալալայում, իսկ այնուհետև տեղափոխվել մայրաքաղաք Մասկատ։ Այնուամենայնիվ, սուլթանը պարբերաբար այցելել է Սալալա՝ շեյխերի և հոգևոր առաջնորդների հետ հանդիպելու համար․ վերջին այցը եղել է 2006 թվականին, մինչ այդ՝ 2002 թվականին։

Տնտեսություն
------------

Սալալաում կա օդանավակայան, որը հիմնականում սպասարկում է ներքին Օմանի և որոշ տարածաշրջանային չվերթներ, օրինակ՝ Քուվեյթից, Դուբայից և Դոհայից։ Աշնանը՝ տուրիստական սեզոնի գագաթնակետին, օդանավակայանը թռիչքներ է ընդունում ավելի հեռավոր երկրներից։ Oman Air ընկերությունը Սալալայից օրական մի քանի ինքնաթիռ է ուղարկում Մասկատ և ետ։

Պարսից ծոցի բոլոր երկրներից Սալալա են ժամանում հյուրեր, որպեսզի հանգստանան ուժեղ շոգից, որն այդ ժամանակ լինում է մնացած տարածաշրջաններում, և դիտելու բուռն բուսականությանը և նույնիսկ ջրվեժները։ Այդ ժամանակ քաղաքի բնակչությունը գրեթե կրկնապատկվում է, կազմակերպվում են տարբեր փառատոներ։

Սալալայում մեծ թվով միգրանտներ են ապրում՝ հիմնականում Հնդկաստանից, կա նույնիսկ հնդկական դպրոց։

Սալալան հայտնի է որպես «Արաբիայի օծանելիքի մայրաքաղաք»։ Քաղաքի շրջակայքում արածում են ոչխարների հոտերը, իսկ լեռնային առուների երկայնքով աճում են խնկի ծառերը։ Շրջակա լողափերը հիանալի են դայվինգի համար։

1998 թվականին քաղաքից մոտ 15 կմ դեպի հարավ-արևմուտքում կառուցվել է Օմանի Սալալա խոշորագույն նավահանգստը, որն ունի կարևոր ռազմավարական դիրք։

Ծանոթագրություններ
------------------

1. ↑  "Salalh Climate Normals". National Oceanic and Atmospheric Administration. Retrieved 2013 թ․ հունվարի 16.
2. ↑  "Oman Air Introduces The New Oman Air Pass". Oman Air. 2016 թ․ նոյեմբերի 30. Արխիվացված է the original 2017 թ․ հուլիսի 19-ին. Retrieved 2017 թ․ հուլիսի 28. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Wikimapia |
|  |
| Բառարաններ և հանրագիտարաններ | Բրիտանիկա · Բրիտանիկա |

 |